**vezmi si ma – Talk show**

*Scenár podujatia - návrh otázok*

**TALK – SHOW o odpade a triedení**

**Úvod a predstavenie**

Ochrana životného prostredia je dnes jednou z top tém. Už aj na Slovensku narastá počet ľudí, ktorým nie sú ľahostajné témy ako klimatická kríza, ochrana príroda, ale aj triedenie a minimalizovanie odpadu.

Jednou z veľkých tém je aj voľne pohodený odpad v prírode. Plány Európskej únie hovoria aj o tom, že za littering (ako sa inak hovorí voľne pohodenému odpadu) budú zodpovední výrobcovia, ktorí dnes zodpovedajú za svoje výrobky len od obdobia ich vzniku až po obdobie, kým sa z nich nestane odpad.

A ako k čistejšej prírode môžeme prispieť my? Dnes sa na témy, ako sú odpady v prírode a triedenie budem rozprávať s: tu je potrebné predstaviť hostí

Počas talk show preberieme dve témy:

1. Voľne pohodený odpad v prírode
2. Triedenie odpadu
3. **Voľne pohodený odpad v prírode**

*Ako minimalizovať odpad v prírode? Každý môže začať od seba*

**Otázky:**

* S akým druhom odpadu má vaše mesto / obec problém? Ako tento problém s odpadom riešite?
* Sú vo vašom meste / obci aktívne združenia, ktoré aj iniciatívne samé takýto typ akcie organizujú? Ako sa jednotlivé združenia do takýchto aktivít zapájajú? Prečo sa angažujú? A čo všetko robia?
* Čo by ste odkázali vašim obyvateľom? Prečo je vhodné sa do takýchto aktivít zapájať?
* Do čistenia odpadu v prírode sa dnes zapájajú jednotlivci, ale aj veľké firmy. Aký je váš názor na čistenie odpadkov v prírode?
* Je príroda alebo aj mestá a obce na Slovensku „zahádzaná“ odpadkami?
* Prečo robia niektorí ľudia neporiadok v prírode?
* Aký typ odpadu nachádzate v prírode najčastejšie?
* Čo by pomohlo tomu, aby ľudia neodhadzovali odpadky v prírode? Dá sa tomu zabrániť?
* Kedy sa zmýšľanie ľudí zmení a začnú sa správať zodpovednejšie a uvedomelejšie vo vzťahu k prírode?

1. **Triedime viac a lepšie. Stačí nám to?**

*Ako správne triediť odpad – cca 25 minút aj s triedením*

**Otázky:**

* Čo sme sa už naučili triediť? V čom sme dobrí, čo triediť vieme a naopak, v čom by sme sa mohli ešte zlepšiť?
* Aké chyby pri triedení odpadu najčastejšie robíme? Viete nám poradiť nejaké vychytávky (príklad plastovú fľašu treba stlačiť a pod.)?
* Ako vieme vytriedený odpad zrecyklovať? Na čo sa dá opäť použiť? A čo sa dá z neho opäť vyrobiť?
* Myslíte si, že sa v súvislosti s triedením zlepšuje situácia vo vašom meste / obci? A naopak, s čím máte stále najväčší problém?
* Prečo si myslíte, že niektorí vaši obyvatelia odpad netriedia?
* Kde končí vytriedený odpad?
* S akými najčastejšími mýtmi sa v súvislosti s triedením stretávate?
* Vy osobne triedite? Čo všetko, aký typ odpadu? A kedy ste si uvedomili, že by ste mali odpad triediť?
* Koľko odpadu za týždeň alebo mesiac približne vyprodukujete? A akého odpadu máte najviac, je to plast, bioodpad,...?
* Čo by podľa vás mohlo presvedčiť ľudí, aby začali viac a možno aj lepšie triediť odpad?

Na záver dá moderátor priestor na otázky z publika (max. 10 minút).